text: Svært at finde dødsårsag på gylle-lig
  02 september 2010 kl. 08.22
  Politiet er stadig i gang med at finde dødsårsagen for manden, der blev fundet i en gylletank i midten af august.
  Vicepolitiinspektøren hos Sydøstjyllands Politi, Peter Krogh, fortæller torsdag til TV SYD, at sagen fortsat efterforskes som en mordsag.
  - Vi arbejder stadig på at finde ud af, hvordan manden døde. Men det er svært at fastslå årsagen, da liget desværre er meget opløst efter at have ligget i vandet i noget tid, siger Peter Krogh.
  Midt i august fandt en landmand i Holtum et lig, der flød rundt i hans gylletank. Det viste sig senere at være en mand af asiatisk oprindelse med forbindelse til et skunk-laboratorie i nærheden.
  